Publication: Magyar Közlöny
Issue: MK-2002-142 (Year: 2002, Number: 142)
Era: 1990-2004
Section: nem haladhatja meg a 163/2001. (IX. 14.) Korm. rendeletben meghatározott intenzitásokat.
Paragraph Index: 602

(2) A támogatás folyósítása a teljesítés igazolása mellett, a támogatási döntés kedvezményezettje által benyújtott számlákon (számlát helyettesítõ okmányon) és a kifizetést igazoló dokumentumokon alapuló elszámolás alapján utólag történik. A támogatás igénybevétele, ha törvény vagy kormányrendelet másképp nem rendelkezik — a vissza nem térítendõ kamattámogatás kivételével — teljesítésarányosan és forrásarányosan történhet. Támogatási elõleg igénybevétele esetén a támogatás fennmaradó része — teljesítésarányosan és forrásarányosan — csak azt követõen folyósítható, ha a támogatási döntés kedvezményezettje az elõleggel a támogatási szerzõdés szerint elszámolt és a saját forrás, illetve egyéb pénzügyi források adott évi ütemezés szerinti összegének forrásarányos felhasználását igazolta. Az utalványozáskor biztosítani kell a támogatási szerzõdés és a támogatás folyósításának (kifizetésének) összhangját, továbbá a kifizetés alapjául szolgáló teljesítést igazoló dokumentumok, így különösen a számla vagy számlát helyettesítõ bizonylat meglétét.

Source: https://magyarkozlony.hu/hivatalos-lapok/15de5dd6bc8dd4159ce81077c47cfa0d3271cc48/dokumentumok/917b592762e5485abee9adc4f3587db0f348c6f0/letoltes